Zápisnica
zo zasadnutia dňa 13. mája 2015

Prítomní:

Ing. Peter Hrapko, predseda komisie 
Mgr. Igor Adamec, člen komisie 
Ing. Anna Reinerová, členka komisie
Mgr. Martin Pener, člen komisie
Ing. arch. Lucia Štasselová, členka komisie

Hostia:
-prezenčná listina

Program
1. Otvorenie
2. Poslanecký prieskum v Detských jasliach, Palkovičova 11/A, Bratislava
3. Záverečný účet – výročná správa o hospodárení Mestskej časti Bratislava – Ružinov za rok 2014
4. Návrh na 1. zmenu rozpočtu mestskej časti Bratislava – Ružinov na rok 2015
5. Návrh na prerokovanie protestu prokurátora
6. Návrh všeobecne záväzného nariadenia mestskej časti Bratislava – Ružinov č. .../2015 z ...2015, o úprave podmienok predaja, podávania a požívania alkoholických nápojov na verejne prístupných miestach na území Mestskej časti Bratislava - Ružinov
7. Rôzne

Z dôvodu ohláseného neskoršieho príchodu pána predsedu komisie privítala prítomných hostí pani Reinerová, ktorú pán predseda poprosil o vedenie komisie do času jeho príchodu. Pani Reinerová privítala prítomných hostí a členov.

K bodu č. 2
Pre zúčastnených poslancov, členov komisie a  hostí riaditeľka Detských jaslí na Palkovičovej 11/A pani Karelová pripravila prezentáciu detských jaslí. Detské jasle sú pod správou RDS, Sklenárova 14, Bratislava. V detských jasliach je v súčasnosti umiestnených 58 detí vo veku 18 mesiacov až 3 roky. Starostlivosť zabezpečujú detské sestry s ukončenou SZŠ. Na umiestnenie svojho dieťaťa do detských jaslí evidujú 75 nových žiadostí. Vyhovieť však môžu len 35 žiadostiam. Pani Karelová previedla všetkých prítomných zariadením detských jaslí.  

K bodu č. 3
Záverečný účet – výročná správa o hospodárení Mestskej časti Bratislava – Ružinov za rok 2014
Pani Lehotayová, dočasne poverená funkciou vedúcej EO oboznámila členov komisie s predloženým materiálom. Výročná správa aj s prílohami je zverejnená aj na webovej stránke mestskej časti. 
Komisia berie predložený materiál na vedomie
I.	Stanovisko hlavného kontrolóra k záverečnému účtu MČ Ružinov za rok 2014.
II.	Správu nezávislého audítora z overenia ročnej účtovnej závierky MČ Ružinov za rok 2014.
Hlasovanie: 4 prítomní, 3 za, 0 proti, 1 sa zdržal

K bodu č. 4
Návrh na 1. zmenu rozpočtu mestskej časti Bratislava – Ružinov na rok 2015
Pani Lehotayová oboznámila členov komisie s návrhom na 1. zmenu rozpočtu mestskej časti Bratislava – Ružinov na rok 2015 z dôvodu mimoriadnej situácie. 
Komisia berie predložený materiál na vedomie a odporúča Miestnemu zastupiteľstvu MČ Bratislava – Ružinov schváliť 1. zmenu rozpočtu na rok 2015.
Hlasovanie: 4 prítomní, 3 za, 0 proti, 1 sa zdržal

K bodu č. 5
Návrh na prerokovanie protestu prokurátora
Komisia berie predložený materiál na vedomie.

Hlasovanie: 4 prítomní, 4 za, 0 proti, 0 sa zdržalo

K bodu č. 6
Návrh všeobecne záväzného nariadenia mestskej časti Bratislava – Ružinov č. .../2015 z ...2015, o úprave podmienok predaja, podávania a požívania alkoholických nápojov na verejne prístupných miestach na území Mestskej časti Bratislava – Ružinov
Komisia berie predložený materiál na vedomie.

Hlasovanie: 4 prítomní, 4 za, 0 proti, 0 sa zdržalo

K bodu č. 7
Rôzne

Prizvaná vedúca odboru sociálnych vecí pani Valková informovala členov komisie o losovaní účastníkov zájazdu do Ledníc, ktoré bude prebiehať v piatok 15.5.2015 a požiadala predsedu komisie o účasť jedného z členov komisie. Predseda komisie oslovil pána Adamca a ten súhlasil s tým, že vylosuje účastníkov zájazdu do Ledníc, ktorý sa bude konať 27.5.2015.

Pani Valková oboznámila prítomných o možnostiach účasti imobilných občanov mestskej časti na kultúrnych podujatiach organizovaných mestskou časťou. Ako už informovala členov komisie na zasadnutí komisie dňa 24.3.2015 účasť imobilných občanov na kultúrnych akciách by chceli vyriešiť úpravou priestorov Cultusu na bezbariérový prístup. Komisia týmto žiada riaditeľku Cultusu o zabezpečenie bezbariérového prístupu do veľkej sály Cultusu, aby sa mohli hendikepovaní obyvatelia zúčastňovať kultúrnych akcií. Zároveň žiadajú riaditeľku Cultusu o vyjadrenie sa k danej žiadosti. /tajomníčka komisie pripraví list pre predsedu komisie adresovaný riaditeľke Cultusu/.

Pani Valková informovala členov komisie o zriadení výdajne potravín pre sociálne slabších občanov. V súčasnosti je to v štádiu hľadania priestorov kde by mohla byť výdajňa umiestnená. Uvažuje sa o dvoch priestoroch. Čaká sa na podklady od VPS (investícia, pôdorysy). 
Pani Valková pozvala prítomných členov na akcie, ktoré organizuje mestská časť pre seniorov. Informovala ich aj o Dni seniorov, ktorý sa bude konať v októbri.

Predseda komisie navrhol, aby aj členovia komisie neposlanci odborníci mali hlasovacie právo. A zároveň navrhol zrušiť v čl. 8 bod 4 Rokovacieho poriadku Komisie sociálnych služieb Miestneho zastupiteľstva mestskej časti Bratislava – Ružinov zo dňa 20.1.2015.

Hlasovanie: 4 prítomní, 4 za, 0 proti, 0 sa zdržalo

Najbližšie zasadnutie komisie sa uskutoční 17.6.2015 so začiatkom o 16.00 hod.

Predseda komisie: Peter Hrapko  v.r.
Zapísala: Monika Repášová